የኢትዮጵያዊያን “ኔትፍሊክስ ” ለመሆን ተስፋ የሰነቀው “ሀበሻ ቪው”
ፊልሞችን፥የኢንተርኔት ላይ ቴሌቭዥኖችን እና የመሳሰሉትን በማሰራጨት ረገድ "ኔትፍሊክስ " እና "አማዞን" የተሰኙት የአሜሪካ ኩባንያዎች ግንባር ቀደም ናቸው። የእነዚህን ተቋማት አበርክቶት በመከተል ፤ለኢትዮጵያዊያን እና ትውልደ -ኢትዮጵያዊያን የሚሆኑ መርሃ -ግብሮችን ለማሰራጨት ያቀደ ድርጅቱ በቅርቡ ስራ ጀምሯል። የድርጅቱ ስም “ሀበሻ ቪው” ሲሆን፤ኑሯቸውን በውጭ ሀገራት ባደረጉ ሶስት ትውልደ -ኢትዮጵያዊያን የተጀመረ አገልግሎት ነው። ሀብታሙ ስዩም እንግሊዝ ሀገር ከምትገኘው ፥ከድርጅቱ መስራቾች መካከል አንዷ ከሆነችው(የድርጅቱ የስራ ክንውን ሃላፊም ናት) ፤ትዕግስት ከበደ ጋር አጭር ቆይታ አድርጓል። 
